PATVIRTINTA

Kauno lopšelio -darželio „Vilnelė“ direktoriaus

2020 m. birželio 1 d. įsakymu

Nr. V-49

**KAUNO LOPŠELIO-DARŽELIO „VILNELĖ“**

**IKIMOKYKLINIO/PRIEŠMOKYKLINIO UGDYMO ORGANIZAVIMO**

**TVARKOS APRAŠAS**

**2020-06-01 – 2020-06-16**

1. Vaikus į Įstaigą atveda ir pasiima tėvai, įtėviai ar globėjai (toliau – tėvai).
2. Į įstaigą gali būti vedami ir priimami tik sveiki vaikai, kuriems nepasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių.
3. Tėvai, atlydintys ir pasiimantys vaikus, privalo:

* dėvėti nosį ir burną dengiančias priemones (veido kaukes, respiratorius ar kitas priemones);
* prie grupės durų privalo dezinfekuoti rankas;
* atsakyti į jį pasitinkančio (mokytojo ar visuomenės sveikatos specialisto) asmens klausimus apie vaikų, šeimos narių sveikatos būklę;

1. Tėvai vaikus į Įstaigą turi atvesti nuo 7,30 iki 9 val. ir pasiimti iki 18 val.
2. Tėvai, kilus įtarimui, kad vaikui pasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių, nedelsiant telefonu informuoja įstaigos mokytoją ar visuomenės sveikatos specialistą ir kreipiasi į vaiką gydantį šeimos gydytoją;
3. Kiekvieną dieną vaikus sutinka ir išleidžia mokytojas ar sveikatos specialistas prie durų arba lauko aikštelėje;
4. Tėvams eiti į grupes ar būriuotis lauko aikštelėse draudžiama.
5. Kiekvieną dieną atvedus vaiką į Įstaigą mokytojas ar visuomenės sveikatos specialistas privalo matuoti kūno temperatūrą ir paklausit vaiką atvedusių Tėvų ar vaikas, kiti kartu gyvenantys šeimos nariai neturi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.).
6. Jeigu su vaiku kartu gyvenantys šeimos nariai turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, viduriavimas, vėmimas ir pan.), vaikas į Įstaigą nepriimamas.
7. Mokytojas ar sveikatos specialistas vaiko kūno temperatūrą matuoja ir jį išleidžiant į namus.
8. Visą darbo dieną įstaigos vadovo paskirtas asmuo budi logopediniame (izoliatorius) kabinete. Vaikui sunegalavus, grupės mokytojas atveda vaiką į kabinetą, kur pamatuojama temperatūra, įvertinama vaiko sveikatos būklė ir informuojami vaiko tėvai. Kol atvyks tėvai, vaikas pasilieka su vadovo paskirtu atsakingu asmeniu kabinete.
9. Pradedant vaikų priėmimą, Įstaiga turi būti pasirengusi įgyvendinti Sveikatos apsaugos ministro – valstybės lygio ekstremaliosios situacijos valstybės operacijų vadovo rekomendacijas:

* šalia įėjimų į įstaigą ir patalpas sudaryti galimybes rankų dezinfekcijai, gerai matomoje vietoje pakabinti rankų dezinfekcijai skirtas priemonės;
* šalia įėjimų į įstaigą ir patalpas pakabinti informaciją apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
* priežiūros paslaugų teikimo vietoje būtų sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo);
* vienam vaikui priežiūros paslaugų teikimo patalpose skirti ne mažesnį kaip 4 kv. m. plotą (neįskaičiuojamos tualetų, prausyklų, virtuvėlių ir kitos pan. erdvės);
* patalpas vėdinti prieš atvykstant vaikams ir ne rečiau kaip 2 kartus per dieną, patalpų temperatūra negali būti žemesnė nei 12oC;
* patalpų aplinką valyti atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu.

1. Ikimokyklinių įstaigų darbuotojai privalo:

* kiekvieną dieną pasimatuoti kūno temperatūrą iškart atvykus į darbą;
* vykdantys vaikų priėmimą į įstaigą dėvėti nosį ir burną dengiančias apsaugos priemones;
* vaikų priežiūrą vykdyti ne didesnėms kaip 20 asmenų grupėms;
* maksimaliai laikytis grupių izoliacijos principo: darbuotojai turi dirbti tik vienoje grupėje, o vaikai nuolatos turi lankyti tą pačią grupę;
* grupės veiklą vykdyti taip, kad būtų išvengta skirtingas grupes lankančių vaikų kontakto tiek patalpose, tiek lauke;
* pasinaudojus lauko įranga ją dezinfekuoti per dieną 1 kartą;
* neorganizuoti bendrų veiklų kelioms vaikų grupėms;
* pasireiškus viršutinių kvėpavimo takų ligų, ūmių žarnyno infekcijų ir kt. susirgimų požymiams (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant nusišalinti nuo darbo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_